9. ΑΝΑΓΚ.ΝΟΜΟΣ υπ’ αριθ.367 της 4/7 Ιουν.1945 Περί ανασυγκροτήσεως Ισραηλιτικών Κοινοτήτων. Άρθρ.1.-Όσαι εκ των εν Ελλάδι Ισραηλιτικών Κοινοτήτων αριθμούν κατά την δημοσίευσιν του παρόντος πλέον του ημίσεος του προ του πολέμου αριθμού μελών, θεωρούνται ως πλήρως ανασυγκεκροτημέναι. Η λειτουργία των Κοινοτήτων τούτων συνεχίζεται συμφώνως προς τας διατάξεις του Νόμ.2456/1920 «περί Ισραηλιτικών Κοινοτήτων», ως ούτος δια μεταγενεστέρων Νόμων ετροποποιήθη και συνεπληρώθη και τους εγκεκριμένους κανονισμούς αυτών. Η Διοίκησις αυτών ανατίθεται προσωρινώς και μέχρις ενεργείας αρχαιρεσιών εις 3μελείς έως 5μελείς διοικητικάς Επιτροπάς, διοριζομένας δι’ αποφάσεως του Υπουργείου Θρησκευμάτων και Παιδείας προτάσει του οικείου Νομάρχου ή του υπό του άρθρ.5 του παρόντος προβλεπομένου Κεντρικού Ισραηλιτικού Συμβουλίου. Μέχρι της αναδείξεως αιρετών Διοικητικών Συμβουλίων, αι προσωριναί αύται Επιτροπαί ασκούσι πάντα τα δικαιώματα τα αναγραφόμενα εις το άρθρ.7 του Νόμ.2456/1920. Προκειμένου όμως περί α)απαλλοτριώσεως ακινήτου Κοινοτικής περιουσίας ή συστάσεως εμπραγμάτου βάρους επ’ αυτής, β)συνομολογήσεως μισθώσεως ακινήτου δια χρονικήν περίοδον μεγαλυτέραν του έτους και γ)συνάψεως δανείων απαιτείται απόφασις του Υπουργού Παιδείας και Θρησκευμάτων εκδιδομένη μετά σύμφωνον γνώμην του Κεντρικού Ισραηλιτικού Συμβουλίου. Άρθρ.8.-Ο παρών Νόμος ισχύει από της δημοσιεύσεως αυτού εν τη Εφημερίδι της Κυβερνήσεως. Σελ.72(α) Τεύχος 365-Σελίς 42 Άρθρ.2.-Όσαι εκ των Ισραηλιτικών Κοινοτήτων αριθμούν κατά την δημοσίευσιν του παρόντος το ήμισυ ή ολιγώτερα του ημίσεος του προ του πολέμου αριθμού μελών, θεωρούνται ως μερικώς ανασυγκεκροτημέναι. Δια την προσωρινήν Διοίκησιν αυτών εφαρμόζονται επίσης αι διατάξεις του προηγουμένου άρθρου. Επί πλέον αι εν τω αυτώ άρθρω τεθέντες περιορισμοί ως προς τα δικαιώματα της Διοικήσεως θέλουν ισχύει και μετά την ανάδειξιν αιρετών οργάνων και επί χρονικόν διάστημα ενός έτους από της λήξεως της παλινοστήσεως των εκτοπισθέντων Ισραηλιτών. Εάν εν τω μεταξύ ο αριθμός των μελών της Κοινότητος υπερβή το ήμισυ του προ του Γερμανικού διωγμού τοιούτου, η Κοινότης θέλει θεωρείσθαι έκτοτε ως πλήρως ανασυγκροτηθείσα, οπότε θα εφαρμόζωνται αι διατάξεις του προηγουμένου άρθρου. Δια του Β.Δ.11/25 Μαΐου 1949 ωρίσθη η 15 Αυγ.1948 ως ημερομηνία λήξεως της παλινοστήσεως των εκτοπισθέντων Ισραηλιτών δι’ όσας εκ των Ισραηλιτικών Κοινοτήτων ο αριθμός των διασωσθέντων Ισραηλιτών υπερβαίνει τους 1000. Άρθρ.3.-«1.Ισραηλιτικαί εν τη Χώρα Κοινότητες, αίτινες δεν συγκεντρούσι τον υπό του άρθρ.1 του Νόμ.2456/1920 «περί Ισραηλιτικών Κοινοτήτων» απαιτούμενον αριθμόν Ισραηλιτικών οικογενειών δια την αναγνώρισιν της Κοινότητος, θεωρούνται ως ευρισκόμεναι εν αδρανεία. 2.Η διαπίστωσις ότι η Κοινότης στερείται του ως άνω ελαχίστου αριθμού οικογενειών γίνεται υπό του Κ.Ι.Σ., η δε κήρυξις αυτής εν αδρανεία δι’ αποφάσεως του Υπουργού Εθνικής Παιδείας και Θρησκευμάτων, μετά γνώμην του Κ.Ι.Σ. 3.Δια την διαχείρισιν των υποθέσεων και συμφερόντων της Κοινότητος διορίζεται υπό του Υπουργού Εθνικής Παιδείας και Θρησκευμάτων 3μελής Επιτροπή, προτάσει του Κ.Ι.Σ., ασκούσα πάσας τας κατά το άρθρ.1 του Α.Ν.367/1945 αρμοδιότητας. 4.Εν περιπτώσει καθ’ ην Κοινότης τις εν αδρανεία τελούσα, ήθελεν αποκτήσει τον υπό του άρθρ.1 του Νόμ.2456/1920 απαιτούμενον αριθμόν οικογενειών, αναγνωρίζεται ως εν ενεργεία, κατά τας διατάξεις του Νόμου τούτου». Το άρθρ.3 αντικατεστάθη ως άνω δια του άρθρ.2 Ν.Δ.301/1969 (κατωτ. αριθ.13) Άρθρ.4.-Εις τας πλήρως ή μερικώς ανασυγκεκροτημένας Κοινότητας δέον εντός εξ μηνών από της δημοσιεύσεως του παρόντος και εις ημέραν καθοριζομένην υπό του Υπουργείου Θρησκευμάτων και Παιδείας να ενεργηθώσιν αρχαιρεσίαι προς ανάδειξιν των υπό του Νόμου προβλεπομένων αιρετών οργάνων Διοικήσεως. Άρθρ.5.-Προς ενιαίαν εκπροσώπησιν των ισραηλιτικών Κοινοτήτων και συντονισμόν των ενεργειών, συνιστάται εν Αθήναις προσωρινώς «Κεντρικόν Ισραηλιτικόν Συμβούλιον συντονισμού και γνωματεύσεως». Το Συμβούλιον τούτο εκπροσωπεί τας Ισραηλιτικάς Κοινότητας της χώρας έναντι των Αρχών και των εν τη ημεδαπή ή τη αλλοδαπή Οργανώσεων περιθάλψεως και αποκαταστάσεως, συγκεντρώνει και διαθέτει τα τυχόν εις αυτό αποστελλόμενα χρήματα ή άλλα βοηθήματα εκ του εσωτερικού ή εκ της αλλοδαπής, τα προοριζόμενα υπέρ του συνόλου των Ισραηλιτικών Κοινοτήτων, της χώρας ή των μελών αυτών και εισηγείται προς την Κυβέρνησιν, τας Αρχάς και επί τούτο ανεγνωρισμένας εν τη ημεδαπή ή τη αλλοδαπή Οργανώσεις, παν μέτρον δια την ανασυγκρότησιν των ισραηλιτικών Κοινοτήτων, την παλιννόστησιν, περίθαλψιν και αποκατάστασιν των υπό του εχθρού εκτοπισθέντων Ισραηλιτών ως και την συγκέντρωσιν και διαφύλαξιν των εγκαταλελειμμένων ισραηλιτικών περιουσιών. (Αντί της σελ.71) Σελ.71(α) Τεύχος 365-Σελίς 41 Ισραηλίτικες Κοινότητες 3.Α.η.9 Δυνάμει του άρθρ.1 Ν.Δ.301/1969 (κατωτ. αριθ.13) το Κεντρικόν Ισραηλιτικόν Συμβούλιον Συντονισμού και γνωματεύσεως λογίζεται από της ιδρύσεώς του Νομικόν Πρόσωπον Δημοσίου Δικαίου ασκούν τας εν τω ανωτέρω άρθρ.5 αρμοδιότητας. Άρθρ.6.-1.Το ανωτέρω Κεντρικόν ισραηλιτικόν Συμβούλιον είναι δωδεκαμελές και διορίζεται δι’ αποφάσεως του Υπουργείου Θρησκευμάτων και Παιδείας εξ Ισραηλιτών πολιτών Ελλήνων μονίμως διαμενόντων εν Αθήναις προτιμωμένων των διατελεσάντων αιρετών μελών Διοικητικού Συμβουλίου των κυριωτέρων ισραηλιτικών Κοινοτήτων της χώρας. 2.Το Κεντρικόν ισραηλιτικόν Συμβούλιον υποχρεούται όπως άμα ως αναδειχθώσιν αιρετά Διοικητικά Συμβούλια των ισραηλιτικών Κοινοτήτων συγκαλέση εν Αθήναις συνέδριον αντιπροσώπων αυτών, υποβάλη λογοδοσίαν των υπ’ αυτού πεπραγμένων μεθ’ ο το Συμβούλιον θεωρείται διαλελυμένον. Το αυτό Συνέδριον των αντιπροσώπων των ισραηλιτικών Κοινοτήτων δύναται να προτείνη εις το Υπουργείον Θρησκευμάτων και Παιδείας την ίδρυσιν ενώσεως των ισραηλιτικών Κοινοτήτων της Ελλάδος προς συντονισμόν των κοινών κατά τους κειμένους Νόμους σκοπών και ενιαίαν εκπροσώπησιν των Κοινοτήτων. Βλ. άρθρ.1 νόμ.1657/1951 (κατωτ. αριθ.10). 3.Δια την κάλυψιν των δαπανών λειτουργίας του το Κεντρικόν Συμβούλιον δικαιούται, όπως παρακρατή ποσοστόν μέχρι 5% των υπό του άρθρ.5 εδάφ.β΄ αναφερομένων κεφαλαίων. 4.Τα της οργανώσεως και λειτουργίας του Κεντρικού Συμβουλίου διέπονται υπό εσωτερικού κανονισμού, εκπονουμένου υπ’ αυτού και κυρουμένου δι’ αποφάσεως του Υπουργείου Θρησκευμάτων και Παιδείας. 5.Το Κεντρικόν Συμβούλιον τελεί υπό την εποπτείαν του Υπουργείου Θρησκευμάτων και Παιδείας, ασκουμένην ως και επί των καθ’ έκαστα ισραηλιτικών Κοινοτήτων. Άρθρ.7.-1.Οι νόμ.2544/40, 3290/44 και το Ν.Δ.1326/42 καταργούνται. Το δε δια της υπ’ αριθ.40741 πράξεως της 20.11.44 υπό του Υπουργού Παιδείας και Θρησκευμάτων συσταθέν Κεντρικόν Συμβούλιον Ισραηλιτικών Κοινοτήτων Ελλάδος καταργείται. 2.Δια Β.Δ/των προκαλουμένων υπό του Υπουργού Θρησκευμάτων και Παιδείας δύναται να ρυθμισθή πάσα λεπτομέρεια σχετική πρός την εφαρμογήν του παρόντος Νόμου. 